**MOKINIŲ PRIĖMIMO Į PILIUONOS GIMNAZIJĄ**

**S U T A R T I S**20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kauno r. Piliuonos gimnazija, 302831847,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(visas gimnazijos pavadinimas, kodas)

\_\_\_\_\_\_\_\_T.Masiulio g. 4, Piliuona, Taurakiemio seniūnija, LT-53193, Kauno rajono savivaldybė\_\_\_\_\_\_\_

(adresas)

(toliau – Gimnazija), atstovaujama direktorės Dalios Vasauskienės, viena šalis ir tėvas / globėjas (reikalingą žodį pabraukti) (toliau – Tėvai), atstovaujantys vaiko interesus,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų vardas, pavardė, adresas ir telefonas)

kita šalis, sudaro šią sutartį:

1. **SUTARTIES OBJEKTAS**

Gimnazija įsipareigoja nuo \_\_\_\_\_\_\_\_\_\_\_\_\_\_\_\_\_\_ į \_\_\_\_\_\_\_ klasę priimti Kliento sūnų / dukrą

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė, asmens kodas arba gimimo data)

mokyti pagal **pagrindinio ugdymo programą** (grupinio mokymosi forma, kasdieniu būdu), kodas 201001001 ir pagal galimybes sudaryti sąlygas tenkinti jo/s saviraiškos poreikius. Esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

1. **SUTARTIES ŠALIŲ ĮSIPAREIGOJIMAI**
2. **Gimnazija įsipareigoja:**
	1. užtikrinti tinkamas mokymosi sąlygas, saugumą ugdymo procese, kokybišką ugdymo programos vykdymą;
	2. užtikrinti higienos reikalavimus atitinkantį mokymosi krūvį ir darbo vietą;
	3. suteikti mokiniui dorinės, sociokultūrinės ir pilietinės brandos pagrindus, bendrąjį raštingumą, technologinio raštingumo pradmenis, ugdyti tautinį sąmoningumą, išugdyti siekimą ir gebėjimą apsispręsti;
	4. suteikti psichologinę, socialinę pedagoginę, specialiąją pedagoginę pagalbą;
	5. nuosekliai, planingai ir turiningai organizuoti ugdymo procesą, individualizuoti ir pritaikyti ugdymo turinį, atsižvelgiant į vaiko pažinimą ir specialiuosius poreikius;
	6. teikti informaciją apie vaiko ugdymo(si) sąlygas ir mokymo(si) pasiekimus;
	7. sudaryti sąlygas naudotis biblioteka, stadionu, kompiuteriais;
	8. siekiant išvengti užkrečiamųjų ligų išplitimo gimnazijoje, iš anksto įspėjus, reguliariai ir konfidencialiai tikrinti mokinio daiktų ir kūno švarą, jei yra požymių, leidžiančių nustatyti užkrečiamųjų ligų sukėlėjus;
	9. per tris darbo dienas informuoti tėvus apie mokinio pažangumą pusmečio ir mokslo metų pabaigoje;
	10. organizuoti užsienio kalbos ir dorinį (tikybos / etikos) ugdymą, atsižvelgiant į vaiko ir jo tėvų poreikius;
	11. organizuoti neformaliojo švietimo veiklą, atsižvelgiant į vaiko poreikius ir gimnazijos galimybes;
	12. mokinio mokymosi pasiekimus vertinti objektyviai ir nešališkai, vadovaujantis individualios pažangos principu, orientuojantis į pagrindinio ugdymo Bendrųjų programų kriterijus;
	13. aprūpinti mokinį reikiamais vadovėliais;
	14. bendradarbiauti su tėvais, sprendžiant gimnazijos valdymo, veiklos, ugdymo proceso organizavimo, mokinio ugdymo(si) klausimus, inicijuoti dalyvavimą gimnazijos savivaldoje;
	15. mokiniui, pažeidus gimnazijos vidaus tvarkos taisykles, taikyti drausminimo priemones: žodinį įspėjimą, įspėjimą raštu, svarstymą vaiko gerovės komisijoje, mokytojų taryboje, gimnazijos taryboje;
	16. reikalauti atlyginti padarytą žalą gimnazijai;
	17. atsižvelgti į tėvų / globėjų pageidavimus dėl ugdymo proceso organizavimo, vaiko kėlimo į aukštesnę klasę ar palikimo kartoti kursą;
	18. laiku išduoti Klientui reikalingus dokumentus, jeigu sutartis nutraukiama.
3. **Klientas įsipareigoja:**
	1. užtikrinti vaiko punktualų, reguliarų gimnazijos lankymą ir pareigą drausmingai elgtis – be klasės / gimnazijos vadovų žinios neišeiti iš gimnazijos teritorijos. Vaikui savavališkai išėjus iš gimnazijos teritorijos, prisiimti atsakomybę už vaiko saugumą;
	2. parinkti vaikui dorinio ugdymo dalyką (tikybą arba etiką);
	3. parinkti vaikui užsienio kalbą pagal gimnazijos pasiūlytas galimybes;
	4. parinkti neformaliojo švietimo veiklą pagal vaiko poreikius ir gimnazijos pasiūlytas galimybes;
	5. ugdyti pagarbą bendruomenės nariams;
	6. tą pačią dieną informuoti gimnaziją, vaikui susirgus, neleisti į gimnaziją sergančio vaiko;
	7. nuolat domėtis vaiko ugdymo(si) rezultatais;
	8. rūpintis, kad vaikas laiku pasitikrintų sveikatą ir pateiktų gimnazijai reikiamą informaciją, o esant būtinybei, neprieštarauti sveikatos/švaros patikrinimui gimnazijoje, jei nepažeidžiamas vaiko asmens orumas ir teisė į privatumą;
	9. sudaryti vaikui sveikas ir saugias gyvenimo sąlygas, apsaugoti jį nuo smurto, prievartos ir išnaudojimo;
	10. užtikrinti, kad vaikas nerūkytų, nevartotų svaigiųjų medžiagų gimnazijoje, jos teritorijoje bei prieigose, išvykose ir kituose gimnazijos renginiuose;
	11. bendradarbiauti su pedagogais ir specialistais, teikiančiais pagalbą mokiniams, gimnazijos vadovais, koreguojant ir kontroliuojant vaiko elgesį;
	12. atlyginti vaiko padarytą žalą gimnazijai;
	13. aprūpinti vaiką individualiomis mokymosi priemonėmis (rašymo priemonėmis, skaičiuotuvais ir kt.), fizinio ugdymo pamokoms reikalinga sportine apranga ir avalyne;
	14. aprūpinti vaiką gimnazijos uniforma (tamsiai mėlynu švarku/džemperiu) ir užtikrinti reguliarų jos dėvėjimą gimnazijoje;
	15. užtikrinti, kad vaikas nežaistų azartinių lošimų, į gimnaziją nesineštų ugdymui(si) nereikalingų daiktų, riboti mobiliųjų telefonų naudojimą (pamokų metu nesinaudotų telefonu, gimnazijoje nefotografuotų, nefilmuotų);
	16. laiku mokėtų gimnazijos steigėjo nustatyto dydžio mokestį už tėvų / globėjų pageidavimu teikiamas paslaugas (stovyklas, ekskursijas), kuriomis vaikai naudojasi;
	17. talkinti organizuojant gimnazijos renginius, dalyvauti tėvams skirtuose renginiuose ir susirinkimuose, gimnazijos savivaldoje.
4. **SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**
5. Sutartis sudaryta \_\_\_\_\_\_ metams, įsigalioja nuo jos pasirašymo dienos ir galioja iki vaikas baiga pagrindinio ugdymo programą.
6. Atskiru šalių susitarimu sutartis gali būti koreguojama ir pratęsta vaikui perėjus prie aukštesnio lygmens ugdymo programos.
7. Klientas negali vienašališkai nutraukti sutarties, kol vaikas nebaigs privalomojo švietimo programos, išskyrus atvejus, kai sudaroma sutartis su kitu švietimo teikėju.
8. Sutartis laikoma nutraukta, jeigu viena iš šalių vienašališkai pareiškia apie jos nutraukimą arba Mokiniui pasiūloma kita mokymosi įstaiga.
9. **GINČŲ SPRENDIMAS**
10. Ginčytini ugdymo proceso organizavimo, gimnazijos veiklos, sutarties pažeidimo klausimai sprendžiami gimnazijos taryboje arba apskundžiami Lietuvos Respublikos administracinių bylų teisenos įstatymo nustatyta tvarka.
11. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

Sutarties šalių parašai:

Gimnazija:

\_\_\_\_\_\_\_\_Direktorė\_\_\_\_\_\_\_ \_\_\_\_\_ Dalia Vasauskienė\_\_\_\_\_\_\_\_\_\_

 (pareigos) (parašas) (vardas, pavardė)

Klientas:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tėvas/globėjas) (parašas) (vardas, pavardė)